Кәсіподақ –әрқашан қасыңнан табылатын қолдаушы!

Күшті ұлт болу үшін - алдымен

ішкі бірлік, ұйымшылдық пен татулық қажет.

**Абай Құнанбаев**

 Өмірдің қиындығын адамның бәрі сезінеді: ол күнделікті тұрмыстық деңгейде, яғни пенделік дәрежеде. Кіжіну, күрсіне жүріп көндігу. Екінші біреу тұрмыстағы әділетсіздік пен теңсіздіктің сырын өзінің ортасынан іздейді.Үшінші біреулер сырын халықтық тұрғыдан түсінеді, қоғамдық баға бере алады. Осы кезде көп адам ішкі жан дүниеңді айтатын, сырыңды бөлісетін өзіңе жақын адам іздейді. Менде ондай адам бар. Ол өзім еңбек ететін үлкен ұжымның бастауыш кәсіподақ ұйымының мүшелері. Ия, ұжымдағы жайлы ахуалдың сақталуы әрбір адамның жан дүниесіне, көңіл-күйіне тікелей байланысты екенін білемін. Адамның жан дүниесі дегеніміз оның ішкі көңіл-күйі, сезімдері, ойлары, арманы, қиялы. Жалпы адамның қолға ұстап, көзбен көруге мүмкін болмайтын күйлері. Бірақ олар сыртқы факторлардың әсерімен әр адамның әртүрлі әрекеттері мен қылықтары арқылы көрініс табады. Ал бір отбасының балаларындай бірлесіп қоғамдық пайдалы іспен шұғылдансақ, бір-бірімізге көмектессек, ұжымда бірлік, сыйластық болады. Ортақ мақсат пайда болады. Ол бізді біріктіреді, ұжымда жайлы ахуалдың болуына жағдай туғызады. Авраам Линкольн айтқандай, «Адам өміріндегі ең тамаша нәрсе – оның басқа адамдармен қарым-қатынасы». Ел берекесі кетуінің түпкі себебі – бірліктің жоқтығы. Бірігіп, тізе қосып іс қылса –халықтық мақсат сонда орындалады. «Сенің табаныңа кірген тікен менің маңдайыма кірсін»деп ата-ананың балаға айтатыны сияқты, біздің ұжымның қызметкерлері дәл осындай ұстаныммен қызмет жасайды. Кәсіподақ –әрқашан қасыңнан табылатын қолдаушы! Ұжымдағы кәсіподақ жұмысын үйлестіріп отырған көшбасшымыз мекемеде беделді лауазымда жұ­мыс істегенмен, қазақтың үлкенге – құр­мет, кішіге – ізет көрсету қа­ғидасымен, қарапайы­мдылы­ғы­нан танған емес. Ұжымдағы әлеу­мет­тік ахуалы үшін талай шыбын жа­ны шырқырап жүргенін көрдік. Біз шатаспаппыз.Біз кәсіподақ көшбасшысын таңдауда қателеспеппіз.Меніңше, көш­басшылыққа жетудің және бір жолы бар. Ол – өнегелік жол. Қызметкерлердің бары мен жоғын түгендейтін, мәртебесі мен мақсатын ойлайтын кәсіподақ ұйымына алғысым шексіз.Кәсіподақ төрайымын төрге шығаратын - қарапайым еңбек адамының алғысы, қазыналы қартымыз - еңбек ардагерлерінің батасы, биікке қол созған асқақ армандары бар, Қазақстанның төлі, төрге шығар төресі мен сияқты жастардың зор сенімі ғой. Бүгінгі жастар – ел болашағы, ертеңгі тарих авторлары. Олар – жаңалық пен жетістіктердің иесі, олар – бақытты Қазақстанның тізгінін ұстар мықты ақыл тасқынының иелері. Ия, жастар өздерінің арманы мен мақтанышын анау алыстарға, биіктіктер әлеміне, арман аспанына жеткізгісі келеді. Жастардың ой-пікіріне, арман-тілегіне, ұсыныс-талабына биліктің құлақ асуы біз үшін қазір арман емес.. Өйткені жас мамандардың көкейінде жүрген үміт пен арманын жоғары жаққа жеткізетін – кәсіподақ. Себебі, кәсіподақ –біздің құқығымызды қамтамасыз етеді. Еліміздің тұңғыш Президенті Н.Ә.Назарбаев «Жұмысшылар өздерін лайықты сезінулері үшін кәсіподақтар қозғалысы өз биігінде болуы тиіс» деген болатын. Біздің ұжымда, үлкенмен қатар жас мамандарға қолайлы орта қалыптастыруда кәсіподақ ұйымы сүбелі үлес қосуда. Жас мамандарды, жастарды қолдау мақсатында кәсіподақ құқықтық насихат, яғни заңгерлік көмек көрсету, әлеуметтік еңбек қатынастары, кәсіби дайындық салаларында құқықтарын жүзеге асыру мүмкіндіктері туралы жастарды хабардар етіп келеді. Аймағымыздағы «Қызмет» кәсіподағы жанынан құрылған «Келешек» жастар кеңесінің мүшелері ардагерлер еңбегін, аға ұрпақтың өнегесін жастарға үлгі етіп насихаттау,жастардың жаңа идеялары,тағылымы терең ойлары,жетістіктері,әлеуметтік құқықтық қорғалуы – кәсіподақтың назарында. Жастық шағымыздың уақыты – біздің еліміздің көтерілу және гүлдену уақыты. Әрине әрқайсысымыз өзімізге сұрақ қойып, есеп беріп отыруымыз керек. Өз-өзіне «Мен кіммін?», «Осы өмірдегі менің орным қандай?», «Қалай өмір сүремін?» деген сұрақ қоймайтын адам кем де кем. Таңдау жасау оңай емес. Ең бастысы – адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт.Өз ісіне сенімді, дұрыс таңдаған адам ғана жетістікке жетеді. Оған дәлел Қазақстан Республикасы Федерациясының XXVI съезінде 2020-2025 жылдарға арналған Стратегиясында біздің миссимыз, құндылығымыз, пайымымыз, мақсат пен міндеттеріміздің айқындалғаны. Яғни, кәсіподақтың ең басты құндылығы – еңбек адамы, кәсіподақ ұйымы оның мүддесі үшін құрылып, жұмыс істейтіні. Біз өзара іс-қимыл және өзара көмек, ынтымақтастық, ортақтастық, өзара түсіністік, мейірімділік, бір-біріміздің және тұтас ұжымның проблемалары мен қажеттіліктеріне ықылас білдіру қағидатында әрекет ететін қоғамдық ұйымбыз. Бұл деген екінші құндылығымыз –ұжым. Кәсіподақтың қолға алуымен еңбек адамының мәртебесін мемлекеттік деңгейге көтеру мақсатында бірқатар жұмыстар  атқарылғаны белгілі.Алда үлкен міндеттер, жауапты жүмыстар бар. Ол тек қана еңбектің, ынтымақ- бірліктің арқасында ғана іске асады. Кәсіподақ беделінің биік екенін бәріміз білеміз. Ол тұңғыш рет кәсіподақ өкілі – ҚР Президенттігіне үміткер болғандығы. Ол тұңғыш рет кәсіподақтар күнін мерекелік күнтізбеге енгізілгені. Ол – «Нұр Отан» партиясының праймеризіне кәсіподақ өкілдерінің қатысуы. Ол - кәсіподақ жұмысы бүгінгі уақыт пен заман талабына сай ұйымдастырылған, әлеуметтік-экономикалық мәселелерді қарапайым еңбек адамдары тағдырына қатысты түйіндерін дұрыс шешіп жатқаны.Кәсіподақ қашандабірліктің берекесі, ынтымақтың ұйытқысы, тірліктің іргетасы, адамның жанашыры. Кәсіподақ –әрқашан қасыңнан табылатын қолдаушы!Күрделі кезеңнен сенімді өтуге жағдай туғызатын да кәсіподақ**.** Тұңғыш Президентіміз Н.Ә.Назарбай айтқандай: «Ең асыл қазына – бірлік!». Кәсіподағымның негізгі ұраны – «Әділдік пен дамуға – бірлікте!». Кәсіподақтардың келешекте қандай болуы тиіс деген басты сауалға «Келешек» кеңесінің мүшесі ретінде жауабым біреу: Кәсіподақты миссиясын табысты түрде орындау үшін жаңаруға, жаңғыруға және өз қызметімізді реформалауға, уақыттың сын-тегеурініне төтеп беруге тиіспіз. Ол үшін бар күш-қайратымызды, намыс пен білімімізді жұмылдыруымыз қажет.Жезқазған аумағы кәсіподақ мүшелері атынан ҚР Кәсіподақтар Федерациясы, «Қызмет» Салалық кәсіподақ аппаратын, үлкен отбасы мүшелеріміз – кәсіподақ саласының майталмандарын, белсенділерін еңбек адамының құқығын қорғап, әлеуметтік –экономикалық мәселесін шешудегі еңбектеріңізге табыс тілейміз.

 Мақсатыма жеткізер- уақытыма сенемін.

Ақыл, сана білім мен- өнеріме сенемін.

Ары- таза, ақ көңіл- адалдыққа сенемін,

Қасымнан табылатын қолдаушым - кәсіподағыма сенемін!

Жанарларында үміт оты, бойында жастық қуаты, адымдарынан, аяқ алыстарынан сенімділік пен серт белгісі танылатын Жезқазған жастарының айтатыны осы.Кәсіподақтың тұрақты әрі үздіксіз дамуы бізге байланысты.

Әлімжан Айдарбек Әбибуллаұлы

Қызмет» Жезқазған аймақтық филиалы бойынша

 мемлекеттік мекемелер Салалық кәсіподағының мүшесі.

«Келешек» Жастар кеңесінің мүшесі.

 Кәсіподақ ұйымының Мемлекеттік қызметкерлер күніне орай ұйымдастырылған «Мемлекеттік қызметшінің бір күні» атты бейнеролик байқауының «Жас маман» номинациясының жеңімпазы.